Source: http://celamko.blogspot.com/2013_04_28_archive.html
Timestamp: 2017-06-25 20:43:20+00:00

Document:
Stále Milujeme SlovenskoShow Milujem Slovensko malo doteraz zostupnú tendenciu. Včera však show sledovalo 326 tisíc divákov starších ako 12 rokov s podielom 15,1 % / minulý týždeň- 14,9 %/.
Policajti z centra stratili včera 4 tisíc divákov . Mali tak podiel 5,3 % a 87 tisíc divákov starších ako 12 rokov . Tretiu tretinu zápasu Slovensko -Francúzsko sledovalo 826 tisíc divákov starších ako 12 rokov s podielom 58,7 %.
Európska únia si dnes uctila pamiatku všetkých novinárov, ktorí kdekoľvek na svete obetovali svoj život alebo slobodu pri výkone svojho povolania. "Slobodná, nezávislá a živá tlač je nevyhnutná pre každú demokratickú spoločnosť. EÚ je rozhodnutá bojovať za slobodu tlače všade vo svete a odsudzuje narastajúci trend zastrašovania, násilia a cenzúry, čomu musia čeliť novinári v mnohých krajinách na svete," uviedla šéfka európskej diplomacie Catherine Ashtonová vo vyhlásení pri príležitosti Svetového dňa slobody tlače.
Mnohé profesijné organizácie novinárov dnes poukázali na skutočnosť, že tohtoročný Svetový deň slobody tlače je zatienený mnohými obeťami z radov novinárov. Za prvé štyri mesiace tohto roku bolo zabitých 17 pracovníkov médií. Sedem v Sýrii, štyria v Pakistane, traja v Brazílii, dvaja v Somálsku a jeden v Turecku. V roku 2012 medzinárodne činný Výbor pre ochranu novinárov (CPJ) zaznamenal 70 obetí z radu novinárov, ktorí zahynuli počas výkonu svojho povolania. Organizácia Reportéri bez hraníc (RSF) uvádza za vlaňajšok až 88 zabitých žurnalistov a 47 blogerov.
Copyright © TASR 2013 Nemecká televízna spoločnosť ZDF zrušila vysielanie repríz populárneho kriminálneho seriálu Derrick (1974 - 1998). Dôvodom sú nedávno zverejnené archívne informácie o utajovanej minulosti predstaviteľa hlavnej roly. Horst Tappert, ktorého úloha vrchného inšpektora Stephana Derricka preslávila ďaleko za hranicami Nemecka, bol totiž počas druhej svetovej vojny členom tankovej divízie SS Totenkopf. Rodák z nemeckého Wuppertalu, ktorý tvrdil, že počas vojny slúžil ako zdravotník, zomrel v roku 2008. V archívoch sa o 19-ročnom Tappertovi píše, že bol zranený na východnom fronte v roku 1943.
Predstavitelia televízie ZDF sa vyjadrili, že už nebudú vysielať žiadnu z 281 epizód Derricka. "Správa, že Horst Tappert bol členom Waffen SS, ZDF šokovala a znepokojila," vyjadril sa hovorca televízie Peter Bogenschütz pre agentúru AFP. Podobne ako ZDF reagovala aj holandská televízia Omroep MAX, ktorá zrušila vysielanie 20 epizód Derricka naplánované na júl. "Tá správa ma šokovala, niečo také nečakáte," povedal šéf holandskej televízie Jan Slagter. "Nebudeme vzdávať česť hercovi, ktorý klamal o svojej minulosti," dodal. V Nemecku to pritom nie je prvý škandál tohto druhu. V roku 2006 sa napríklad k pôsobeniu v radoch SS priznal aj známy spisovateľ Günter Grass. ©2013, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o
Deti do 12 rokov by
mali byť pred nevhodným televíznym programom chránené viac. Navrhuje to
poslankyňa NR SR Jana Žitňanská (nezaradená) v novele zákona o vysielaní a
retransmisii, ktorú predložila na májovú schôdzu parlamentu.
Žitňanská chce odstrániť "absurdnosť", keď napr. bezprostredne pred,
počas alebo bezprostredne po rozprávke je do vysielania zaradená upútavka na
realityshow či iný program označený ako nevhodný pre deti do 12 rokov. "V
praxi sa totiž stáva, že bezprostredne pred programom určeným pre maloletého
diváka (napríklad do sedem rokov) počas neho či bezprostredne po ňom je
vysielaná upútavka na iný program, ktorý pre tohto diváka nie je vhodný a
určený. Dieťa je tak vystavené rôznym scénam, ktoré môžu mať negatívny vplyv na
jeho psychický vývoj," mysli si opozičná poslankyňa.
Ak Žitňanskej návrh prejde, vysielateľ bude "povinný zabezpečiť, aby
bezprostredne pred, počas a bezprostredne po programoch a iných zložkách
programovej služby, ktoré sú podľa jednotného systému označovania určené alebo
vhodné pre určitú vekovú skupinu maloletých, neboli vo vysielaní zaradené
upútavky na programy, ktoré sú pre túto alebo nižšiu vekovú skupinu nevhodné,
alebo ktoré sú určené pre vyššiu vekovú skupinu maloletých".
odškodné, ktoré od médií na Slovensku žiadajú súdy, znepokojuje predstaviteľku
Organizácie pre bezpečnosť a spoluprácu v Európe (OBSE) pre slobodu médií Dunju
Mijatovičovú. "Verejní činitelia musia zniesť vyššiu mieru kritiky od
médií," napísala v liste ministrovi zahraničných vecí SR Miroslavovi
Lajčákovi. Spomenula prípad žaloby proti Novému Času a jeho vydavateľovi, od
ktorých žiadajú úradujúci generálny prokurátor a štyria sudcovia Najvyššieho
súdu SR sumu 940-tisíc eur za zverejnenie záberov zobrazujúcich žalujúcich v
nepriaznivom svetle. V ďalšom prípade, ktorý Mijatovičová uviedla, sudca Michal
Truban žaluje denník Sme a žiada 150-tisíc eur za článok zo septembra 2012,
ktorý údajne narušuje jeho súkromie a česť. Mijatovičová vyzvala na stanovenie
hornej hranice na odškodnenie v občianskych prípadoch. "Hrozby médiám
odškodneniami, ktoré môžu spôsobiť ich krach, môžu viesť k samocenzúre
novinárov a vydavateľov, a tým ohroziť mediálny pluralizmus na Slovensku,"
napísala v liste, o ktorom vo štvrtok 2. mája informovala OBSE na svojej
webstránke - http://www.osce.org/fom/101240.
slovenskej diplomacie sa k listu verejne vyjadrí až po tom, ako o odpovedi bude
informovať predstaviteľku OBSE. "V zmysle zaužívaných diplomatických
zvyklostí pán minister Lajčák najskôr odpovie na tento list vysokej komisárke
OBSE a po zaslaní odpovede poskytne stanovisko médiám," uviedol pre
agentúru SITA hovorca Ministerstva zahraničných vecí a európskych záležitostí
SR Boris Gandel. Dodal, že by bolo neštandardné, keby sa vysoká komisárka OBSE
dozvedela o obsahu ministrovej odpovede skôr, ako ju dostane oficiálne
diplomatickými kanálmi. Celý
svet si dnes pripomína Svetový deň slobody tlače. Novinárka Zuzana Petková pri
tejto príležitosti pre SITA povedala, že za najväčšiu prekážku slobody tlače
považuje slovenské súdnictvo. "Likvidačné žaloby politikov a sudcov a
rozhodovacia prax pôsobí zastrašujúco pre vydavateľov aj samotné
redakcie," konštatovala Petková, ktorá už má niekoľko skúseností so
žalobami na súde. Za pravdu jej dáva predseda správnej rady Medzinárodného
tlačového inštitútu na Slovensku (International Press Institute - IPI Slovakia)
Pavol Múdry a tvrdí, že "aj keď ústavný súd už viackrát rozhodol v
prospech médií v sporoch najmä s politikmi, a aj zdôvodnenia týchto rozsudkov
boli kvalitné, v prospech práva verejnosti na informácie, nižšie súdy si stále
rozhodujú, ako sa im, či žalujúcim hodí". Pripomína, že v Trestnom zákone
je paragraf o ohováraní so sadzbami v rozmedzí od jedného až do osem rokov
väzenia. Zároveň "odškodné v občianskych sporoch sudcovia - politici -
médiá býva často neprimerane vysoké až likvidačné". Privítal by preto
zmenu Trestného zákona, ktorá by určila súdom rámce na výšku odškodného v
občianskych sporoch. Na Slovensku je v oblasti médií dobrá legislatíva, no jej
aplikovanie v praxi nie je ideálne, myslí si Tamara Valková, poverená vedením
Slovenského syndikátu novinárov (SSN). "Potrebné zákony a pravidlá máme.
Nemáme však cit pre ich používanie. Najmä politici a s nimi súvisiace články
moci. Či už ide o výkonnú, zákonodarnú či súdnu," povedala SITA Valková. V
roku 1991 vyhlásila Organizácia Spojených národov pre vzdelanie, vedu a kultúru
UNESCO 3. máj za Svetový deň slobody tlače. Valné zhromaždenie OSN o ďalšie dva
roky schválilo tento dátum ako deň, keď sa majú pripomínať základné princípy
slobody tlače. Svetový deň slobody tlače je príležitosťou na informovanie
verejnosti o porušovaní práv na slobodu prejavu ako aj pripomienkou uväznenia
alebo smrti mnohých novinárov, ktorí prinášajú ľudom každodenné informácie o
dianí vo svete. ©2013,
"Som na neho hrdá. Šoféruje od svojich piatich rokov.Už sedel za volantom aj rodinného Lamborghini a Bentley. Boli to jeho deviate narodeniny, a keďže už mesiace naliehal, dovolili sme mu šoférovať Ferrari. Je pozorný a istý vodič. Nie je ľahké pre dieťa dosiahnuť taký výkon v takom mladom veku." Pyšná matka
" To je v prdeli., tak je to Karel Šíp". Bára Basiková v priamom prenose z cien Týtý „Keď Real ešte postúpi do finále, všetci sa môžu vyspať s mojou priateľkou.“ Mario Balotelli
Ivan Gašparovič do pamätnej knihy medzinárodnej výstavy bonsajov v Nitre o
Irak je krajinou,
ktorá najhoršie chráni novinárov, vyplýva zo správy, ktorú dnes, v Svetový deň
slobody tlače, spoločne s tzv. Indexom beztrestnosti zverejnil v New Yorku
Výbor na ochranu novinárov (CPJ). Irak sa dostal do čela zoznamu krajín, ktoré zlyhávajú pri vyšetrovaní vrážd
novinárov. Rebríček zahŕňa 12 štátov sveta, kde bolo zaznamenaných päť a viac
neobjasnených vrážd novinárov. Podľa správy by štáty zaradené na zoznam mali
venovať viac pozornosti prípadom násilia páchaného na novinároch, ale aj
zlyhávaniu vládnych inštitúcií pri ich ochrane.
Prvýkrát sa do zoznamu, ktorý sa zostavuje každoročne od roku 2008, dostala
Nigéria, kde bolo od roku 2009 kvôli svojmu povolaniu zavraždených najmenej päť
novinárov.
"Vyšetrovania týchto vrážd sú obvykle povrchné a nie sú dolapení žiadni
skutoční vinníci," uviedol Ayode Longe zo združenia na ochranu slobody
tlače v Nigérii. Podľa jeho názoru tento stav len povzbudzuje k ďalším útokom
na zamestnancov médií, keďže páchatelia sa nemusia obávať trestu. Podľa analýzy CPJ sa Irak stal štátom najhoršie chrániacim novinárov, keďže za
posledných desať rokov tam bolo zabitých 93 novinárov. Rusko a Nepál vykázali podľa CPJ zlepšenie: Nepál bol zo zoznamu vyškrtnutý
úplne a v prípade Ruska došlo k výraznému zlepšeniu vďaka usvedčeniu a
odsúdeniu vraha novinárky Anny Politkovskej. Odsúdenie bývalého policajta,
ktorý bol uznaný vinným z vraždy známej ruskej novinárky, sa považuje za míľnik
v boji s beztrestnosťou za útoky na žurnalistov. Na zozname krajín, ktoré nechránia novinárov a adekvátne netrestajú útoky na
nich, je aj Somálsko, Filipíny, Srí Lanka, Kolumbia, Afganistan, Mexiko,
Pakistan, Brazília a India. Najväčšie obavy zo strany CPJ v prípade týchto
štátov vyvoláva fakt, že novinári sa tam musia uchyľovať k autocenzúre a brať
do úvahy často nebezpečné záujmy a vplyvy.
CPJ konštatuje, že Kolumbia zaznamenala istý úspech pri vyšetrovaní vrážd
novinárov, v prípade Afganistanu, Srí Lanky a Mexika však správa konštatuje
viacero zlyhaní pri vyšetrovaní viacerých nedávno spáchaných vrážd. Práve tento
stav vedie novinárov k obozretnosti a k autocenzúre, čo CPJ považuje za
dôsledok tohto stavu a problém v žurnalistickej práci.
Sýria, napriek vysokému počtu obetí z radov reportérov či fotografov a
kameramanov, nebola zaradená na zoznam vypracovaný podľa tzv. Indexu
beztrestnosti vzhľadom na to, že k všetkým úmrtiam došlo počas bojov v
občianskej vojne, ktorá trvá už vyše dva roky.
V súvislosti so Sýriou však dnes ľudskoprávna organizácia Amnesty International
informovala, že režim prezidenta Bašára Asada, ako aj opozícia v posledných
dvoch rokoch zadržiavali a mučili mnoho novinárov. Amnesty International dnes,
v Deň slobody tlače, vydala svoju správu týkajúcu sa ohrozenia novinárov počas
ich práce v Sýrii. Tretí máj ako Svetový deň slobody tlače vyhlásila OSN v roku 1991. Valné
zhromaždenie OSN o ďalšie dva roky schválilo tento dátum ako deň, keď sa majú
pripomínať základné princípy slobody tlače.
tlaky, rozhodovanie súdov a aj úroveň kvality vzdelania žurnalistov sú
najväčšími prekážkami slobodného výkonu novinárskeho povolania na Slovensku.
Tieto prekážky pomenovali predstavitelia domácich novinárskych organizácií -
Slovenského syndikátu novinárov (SSN) a Medzinárodného tlačového inštitútu na
Slovensku (International Press Institute - IPI Slovakia). "Slobodu slova
najviac ohrozujú ekonomické tlaky na redakcie a médiá samotné. Rovnako, ak nie
viac, to platí aj pre novinárov," povedala pre agentúru SITA Tamara
Valková, poverená vedením SSN pri príležitosti dnešného Svetového dňa slobody
tlače.
výkonu novinárskej práce závisí od financií a aj kvality vzdelávania novinárov,
tvrdí predseda správnej rady IPI Slovakia Pavol Múdry. Myslí si totiž, že
"kvalitne vzdelaný, erudovaný novinár má vyššie sebavedomie aj pri plnení
ťažkých úloh, ako sú napríklad rôzne kauzy, investigatívna žurnalistika a kvalitná
analytika". V neposlednom rade by slobode tlače podľa šéfa IPI pomohlo, ak
by súdy začali rozhodovať "nezávisle o veci a nie o osobách a
obsadení". "Ako
najväčšiu prekážku slobody tlače vnímam slovenské súdnictvo. Likvidačné žaloby
politikov a sudcov a rozhodovacia prax pôsobí zastrašujúco pre vydavateľov aj
samotné redakcie," konštatovala pre SITA novinárka Zuzana Petková, ktorá
už má niekoľko skúseností zo žalobami na súde. Múdry dáva Petkovej za pravdu a
tvrdí, že "aj keď ústavný súd už viackrát rozhodol v prospech médií v
sporoch najmä s politikmi, a aj zdôvodnenia týchto rozsudkov boli kvalitne v
prospech práva verejnosti na informácie, nižšie súdy si stále rozhodujú ako sa
im, či žalujúcim hodí". Pripomína, že v Trestnom zákone je paragraf o ohováraní
so sadzbami v rozmedzí od jeden až do osem rokov väzenia. Zároveň
"odškodné v občianskych sporoch sudcovia - politici - médiá býva často
neprimerane vysoké až likvidačné". Privítal by preto zmenu Trestného
zákona, ktorá by určila súdom rámce na výšku odškodného v občianskych sporoch. Slovenská
republika je v dodržiavaní slobody tlače štandardnou krajinou, zhodli sa
Valková aj Múdry. "Potrebné zákony a pravidlá máme. Nemáme ale cit pre ich
používanie. Najmä politici a s nimi súvisiace články moci. Či už ide o výkonnú,
zákonodarnú či súdnu," povedala SITA Tamara Valková zo SSN. Podľa Múdreho
v hodnotení dodržiavania slobody tlače záleží na tom s kým sa porovnávame.
"Máme v podstate kvalitnú mediálnu legislatívu a slobodu slova a médií zaručenú
ústavou. Horšie to už je s aplikáciou tejto legislatívy," vníma situáciu
Múdry. "Na druhej strane u nás už novinárov nebijú ani nezabíjajú,"
dodal Múdry, ktorý si v podstate myslí, "že médiá na Slovensku sú
slobodné". K
skutočnej slobode tlače nám podľa Tamary Valkovej chýba "vôľa slobodu
slova brať vážne ako dôležitú súčasť systému demokracie. Pletieme si slobodu
podnikať v médiách so slobodou slova, a to nie je to isté". Slobode tlače
by pomohla väčšia ekonomická sila médií, aby nemali strach z vysokých pokút a
odškodného, myslí si Pavol Múdry. "Aj lepšie pracovné podmienky novinárov
sú priamo závislé na ekonomickej sile médií. Tým trpí najmä investigatívna
žurnalistika," dodal pre SITA šéf IPI na Slovensku. V
slobody tlače. Dve storočia pred vyhlásením dňa slobody tlače v roku 1791
Kongres Spojených štátov schválil prvý dodatok americkej ústavy, zakazujúci
prijať zákony, ktoré by mohli akokoľvek obmedzovať náboženskú slobodu alebo
slobodu prejavu vrátane slobody tlače.
Svetový deň slobody tlače Vlády európskych krajín musia zaručiť slobodu médií ako základný predpoklad demokracie. Túto výzvu predniesol generálny tajomník Rady Európy Thorbjörn Jagland pred pripomenutím si Svetového dňa slobody tlače, ktorý sa každý rok oslavuje 3. mája. "Skutočná demokracia existuje iba vtedy, ak novinári môžu pracovať slobodne, bez obáv z prenasledovania alebo cenzúry. Bohužiaľ v Európe sme ešte stále svedkami snáh, keď dochádza k pokusom o umlčanie médií, o ich prísnu kontrolu alebo k trendom o presadenie autocenzúry," uviedol Jagland vo vyhlásení pre médiá. Jagland preto vyzval vlády európskych štátov, aby zabezpečili plné rešpektovanie slobody tlače, plurality názorov a slobody vyjadrovania sa. Rada Európy spolu s Európskym súdom pre ľudské práva budú pokračovať vo svojom úsilí o prísnu obranu slobody médií, naznačil Jagland, ale ako dodal, je aj na pleciach národných vlád, aby si plnili záväzky, ktoré dali v tejto oblasti a ktoré vyplývajú z ich členstva v Rade Európy. Jagland v tomto kontexte uviedol, že Rada Európy, ktorá združuje 47 európskych krajín, víta nedávnu iniciatívy Maďarska a Turecka na revíziu niektorých zákonov, čo sa deje v súlade s odporúčaniami Rady Európy. Svetový deň slobody tlače, ktorý sa oslavuje každý rok 3. mája, bol vyhlásený Valným zhromaždením OSN v decembri 1993 na zdôraznenie potreby ochraňovať základné princípy slobody tlače a uctiť si pamiatku novinárov, ktorí prišli o život pri výkone svojho povolania. Copyright © TASR 2013
Facebook uviedol, že v súčasnosti jeho služby každý mesiac aktívne využíva 1,11 mld. ľudí. Denne služby sociálnej siete aktívne využíva 665 mil. ľudí. Spoločnosť dodala, že počet tých, ktorí sa každý mesiac pripájajú výlučne prostredníctvom mobilných zariadení, sa medziročne viac ako zdvojnásobil na 189 miliónov. ©2013, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. Známy moderátor britskej spravodajskej stanice BBC Stuart Hall sa priznal k 14 prípadom sexuálneho obťažovania mladých dievčat. Informovala o tom agentúra AP s odvolaním sa na dnešné oznámenie prokuratúry. Podľa BBC 83-ročný športový moderátor už nie je so spravodajskou stanicou v zmluvnom vzťahu. Halla zatkli v januári, aby ho vypočuli v súvislosti s trestnými činmi, ktoré mal spáchať v rokoch 1967 až 1986. Jeho zatknutie nasledovalo po odhalení, že už zosnulý zabávač z BBC Jimmy Savile bol sexuálnym násilníkom, ktorý zneužil desiatky ľudí. Súd vynesie verdikt nad Stuartom Hallom 17. júna.
Predsedníčka ÚS SR Ivetta Macejková k článkom denníka SME Predsedníčka ÚS SR Ivetta Macejková k článkom denníka SME Stanovisko predsedníčky Ústavného súdu Slovenskej republiky Ivetty Macejkovej k článkom denníka SME z 2. mája 2013: V článkoch denníka SME pod titulkami „Macejková pomáha Smeru“ a „Smer káže sudcom ako konať“ hodnotí jeho autorka moje rozhodnutie odročiť hlasovanie na neverejnom zasadnutí pléna Ústavného súdu Slovenskej republiky (ďalej aj „ústavný súd“) 30. apríla 2013 o predložených návrhoch dodatku k Rozvrhu práce Ústavného súdu Slovenskej republiky na obdobie 1. 3. 2013 – 28. 2. 2014 (ďalej len „rozvrh práce“) v súvislosti s kauzou sťažnosti doc. JUDr. Jozefa Čentéša, PhD., ako „zahranie do karát Smeru“. V článku je spomenuté aj riešenie, podľa ktorého by „o námietkach zaujatosti rozhodoval posledný senát v poradí, ktorý bol síce tiež namietnutý, no jeho sudcovia neboli doteraz z rozhodovania vylúčení“, čím by sa „naplnila zásada nevyhnutnosti, na ktorú sa odvolával aj Smer“. Autorka napokon dodáva, že kým zákon schválený Národnou radou Slovenskej republiky (ďalej aj „národná rada“) 30. apríla 2013 „nepodpíše prezident, súd by mohol sám konať“. Vzhľadom na tieto tvrdenia považujem za potrebné objasniť moje stanovisko. Ako už bolo uvedené v tlačovej informácii č. 43/2013 z 30. apríla 2013, hlasovanie na neverejnom zasadnutí pléna ústavného súdu 30. apríla 2013 o predložených návrhoch dodatku k rozvrhu práce v súvislosti s kauzou sťažnosti doc. JUDr. Jozefa Čentéša, PhD., som sa rozhodla odročiť z dôvodu prebiehajúcej rozpravy národnej rady o vládnom návrhu zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „novela zákona o ústavnom súde“). Vládou Slovenskej republiky predložený návrh novely zákona o ústavnom súde sa týkal práve otázok prerokúvaných ústavným súdom. Výsledok prerokovania návrhu novely zákona o ústavnom súde národnou radou mohol ovplyvniť zákonné pravidlá procesného postupu ústavného súdu v predmetných otázkach, a tým aj medze možných zmien rozvrhu práce, ktorý je internou normou a musí byť v súlade so zákonom. Pokiaľ ide o možnosť ústavného súdu, takpovediac „predbehnúť“ zákonodarcu a využiť obdobie od prijatia novely zákona o ústavnom súde národnou radou po jej podpísanie prezidentom (ako bolo naznačené v článkoch denníka SME), resp. po jej uverejnenie v Zbierke zákonov Slovenskej republiky, ústavný súd už v rámci odôvodnenia svojich rozhodnutí vyslovil názor na povinnosť ústavných orgánov rešpektovať základnú kompetenčnú a hodnotovú orientáciu ústavného poriadku a postupovať v súlade so zásadou vzájomného rešpektovania sa a spolupráce medzi ústavnými orgánmi, čo vylučuje snahu «vytvárať rukojemníkov času a rýchlosti, prechytráčiť niekoho, „nachytať niekoho na hruškách“ či inak zneužiť právo». Zhodou okolností ide o nález ústavného súdu vo veci posudzovania súladu zmeny spôsobu voľby kandidáta na funkciu generálneho prokurátora Slovenskej republiky (sp. zn. PL. ÚS 95/2011 z 5. októbra 2011, časť II body 10 a 11 odôvodnenia). Ak v uvedenom prípade ústavný súd vyjadril výhrady voči postupu národnej rady, ktorá sa v súvislosti s voľbou kandidáta na funkciu generálneho prokurátora Slovenskej republiky snažila „predbehnúť“ nastúpenie formálno-právnych účinkov rozhodnutia ústavného súdu o pozastavení účinnosti napadnutých ustanovení zákona o rokovacom poriadku národnej rady, nepovažujem za náležité a korektné, aby v danom prípade ústavný súd uplatňoval rovnaký postup (iba v obrátenom garde), ktorý predtým sám kritizoval (pozri už uvedený nález sp. zn. PL. ÚS 95/2011 z 5. októbra 2011). Zároveň považujem za dôležité poznamenať, že riešenie naznačované v článkoch denníka SME, ktoré mu mali napriek faktu, že išlo o neverejné zasadnutie pléna, sprístupniť anonymní sudcovia ústavného súdu, t. j. aby o námietkach zaujatosti rozhodoval posledný senát v poradí, ktorého členovia boli tiež namietnutí, no o ich predpojatosti dosiaľ rozhodnuté nebolo, problém „odblokovania“ ústavného súdu v skutočnosti nerieši. Toto riešenie: ponúka pravidlo rozhodovania o vznesených námietkach zaujatosti, ktoré však neumožňuje vysporiadať sa s otázkou namietanej predpojatosti členov posledného senátu (ktorého som zhodou okolností členkou), a vôbec sa nezaoberá problémom nastupovania náhradníkov za sudcov, ktorí by mohli byť z rozhodovania vylúčení, pričom vzhľadom na počet namietaných sudcov podľa môjho názoru reálne hrozí, že v prípade vylúčenia niektorých z nich nebude možné použiť v súčasnosti platné pravidlá rozvrhu práce o nahradení vylúčených alebo neprítomných členov senátu. Vzhľadom na uvedené skutočnosti považujem svoj postup na neverejnom zasadnutí pléna ústavného súdu 30. apríla 2013 za správny, a to bez ohľadu na môj názor na obsah zákonodarcom prijatej novely zákona o ústavnom súde. Zároveň sa ohradzujem proti pokusom pripísať môjmu postupu skryté politické motívy. predsedníčka ÚS SR Ivetta Macejková
Pri príležitosti Svetového dňa slobody tlače (UNESCO) –(1991), ktorý slúži ako príležitosť informovať verejnosť o porušovaní práv na slobodu prejavu a ako pripomienka uväznenia alebo smrti mnohých novinárov, ktorí prinášajú ľudom každodenné informácie o dianí vo svete , Vás pozývame na Diskusiu „O slobode slova“.
Slovenský syndikát novinárov Župné námestie 7, Bratislava Termín: Piatok, 3. mája 2012 Miesto konania: SSN, Župné námestie 7, Bratislava, 1. poschodie PROGRAM: 09:30 * Moderátor Juraj Hrabko, úvodné slovo – Tamara Valková
*Matúš Kostolný, Plus 7 dní Šimák 10:15– 10:30 * coffee break
V roku 60. výročie
urobila Česká televízia ďalší krok smerom k budúcemu rozvoju HD vysielanie na
českom území a českým divákom sprístupní hneď tri terestrické kanály vo vysokom
rozlíšení. Od 1. mája - dňa, kedy Československá televízia pred 60 rokmi začala
so svojím vysielaním, tak diváci budú môcť sledovať ČT1 HD, ČT2 HD a ČT šport
HD v pozemnom vysielaní. Česká televízia si zároveň zabezpečila aj potrebný
priestor pre vysielanie pripravovaných kanálov ČT: D a ČT art. Oba kanály
odštartujú na jednom vysielacom okruhu 31. augusta 2013.
Po konzultáciách s Telekomunikačným úradom ČR a telekomunikačnými operátormi sa
Česká televízia rozhodla do doby, než je
známe celkové riešenie terestrického vysielania po roku 2015, využiť časti
Regionálne siete 7 ako rozšírenie možností existujúceho multiplexu verejnej
služby. "Vďaka tomu môžeme v duchu televízie verejnej služby ponúknuť
divákom ďalší bonus, ktorým je pozemné vysielanie v špičkovej HD kvalite hneď
troch z našich kanálov. Verím, že diváci tento krok ocenia, zvlášť keď je to
dva dni pred štartom Majstrovstiev sveta v ľadovom hokeji, ktorý vďaka Českej
televízii budú môcť sledovať v tej najvyššej kvalite zadarmo v pozemnom
vysielaní, "hovorí generálny riaditeľ Českej televízie Petr Dvořák.
Vzhľadom k tomu, že Českú republiku čaká nové kolo frekvenčného plánovania,
ktorého cieľom má byť uvoľnenie ďalších kmitočtov doteraz slúžiacich
televíznemu vysielaniu a ktorého prvé výsledky môžu byť známe až po roku 2015,
nebolo možné ďalej vyčkávať na definitívne riešenie problému terestrického
vysielania. Česká televízia sa preto rozhodla dočasne do roku 2017 využiť
dostupných regionálnych sietí či kmitočtov rôznych poskytovateľov. Základom
tohto riešenia je využitie časti Regionálne siete 7 ako rozšírenie možností
existujúceho multiplexu verejnej služby. Česká televízia dnes uzavrela dohodu s
prevádzkovateľom Regionálne siete 7 firmou Progress Digital.
Televízia verejnej služby tak uzavrela rokovania s telekomunikačnými operátormi
a ČTÚ o štruktúre a rozvoji terestrického vysielania do roku 2017. Stalo sa tak
aj na základe vyhodnotenia existujúcich možností rozšírenia multiplexu verejnej
služby, tak aby umožňoval rozvoj nových vysielacích technológií, regionalizáciu
vysielanie Českej televízie, rozvoj doplnkových služieb a zároveň ponúkol aj
vysielanie Českej televízie vo vysokom rozlíšení.
Prevádzka tohto rozšírenia bude plne zodpovedať zákonným povinnostiam Českej
televízie a bude obsahovať vysielanie programov ČT1 HD, ČT2 HD a ČT šport HD.
Od septembra 2013 tu bude vysielaný aj kombinovaný program ČT: D a ČT art v SD
rozlíšení. Skúšobná prevádzka časti tohto rozšírenia multiplexu verejnej služby
bude zahájený 1. mája 2013 v súvislosti s oslavami začiatku televízneho
vysielania na území vtedajšieho Československa pred šesťdesiatimi rokmi.
Prijaté riešenie vytvára časový priestor pre hľadanie životaschopné dlhodobé
koncepcie terestrického digitálneho vysielania v ČR. ČT je pripravená tento
proces maximálne podporiť a spolupracovať s ČRa, ČTÚ, ďalšími orgánmi štátnej
správy a zúčastnenými stranami na realizovateľné a prevádzkovo aj ekonomicky
udržateľné koncepciu prechodu na vysielanie v štandarde DVB-T2, ktorá je
nevyhnutným predpokladom budúceho efektívneho frekvenčného plánovania, bez
ktorého sa bezproblémový rozvoj digitálneho terestrického televízneho
vysielania a bezdrôtových vysokorýchlostných dátových sietí nezaobíde.
V relácii Správy RTVS ste dňa 1. 5. 2013 použili
podtitulok "Československo má televíziu 60 rokov." Súdruhovia
čechoslováci, zobuďte sa! Česko- Slovensko už nemá nič. Akceptovať by sa dal
jedine podtitulok "Slovensko a Česko majú televíziu 60 rokov". Zobuďte
sa, po dvadsiatich rokoch je najvyšší čas! Od začiatku roka sme v našej
verejnoprávnej televízii (pre zadubencov zopakujem, že naozaj televízia, ktorú
si platíme, je naša a nie vaša ani nijakej samozvanej čechoslováckej
bezdomoveckej zberby) nevideli program pozitívne hodnotiaci dvadsať rokov našej
štátnej samostatnosti, program pozitívne hodnotiaci osobnosti, ktoré sa
historicky zaslúžili o Slovenskú republiku. Namiesto informovanosti o
premnohých kultúrnych a vedeckých aktivitách Matice Slovenskej k 20. výročiu
republiky (ale napríklad aj k 1150 výročiu príchodu sv. Cyrila a sv. Metoda)
úbožiaci v našom televíznom spravodajstve donekonečna opakujú, že MS
nezverejňovala zmluvy ("ako prví -kokoti- sme na to upozornili").
Namiesto skutočne národného vysielania neustále Slovenská televízia dáva
priestor čecháčkom a čechoslováčkom roniacim slzy za nefungujúcim spoločným
štátom, vysmieva sa z národne uvedomelých predstaviteľov Slovákov, znevažuje
tisícročné úsilia mnohých generácií za znovuobnovenie vlastnej národnej
štátnosti, ponižuje slovenský národ a dehonestuje aj slovenský jazyk.
Upozorňujem vás už po neviem koľký raz na porušovanie zákona o štátnom jazyku a
dnes k tomu dodávam aj to, že ponižovanie národa a rasy je u nás (aj v
civilizovanej Európe) trestný čin!
Tretie súdne konanie sa dnes začalo na Okresnom súde Bratislava 2 pre právnický večierok v reštaurácii Bonanno v Rajeckých Tepliciach. Žalobu na ochranu osobnosti so žiadosťou o náhradu nemajetkovej ujmy podalo na vydavateľstvo Nového Času Ringier Axel Springer spolu osem právnikov prítomných v Bonanne. Medzi nimi aj sudca Najvyššieho súdu SR Milan Lipovský, ktorý chce od vydavateľstva odškodné 100.000 eur. "Išlo o bežné priateľské stretnutie ľudí, ktorí sa poznajú dlhé roky," povedal dnes pred súdom Lipovský. Tvrdil, že na tomto stretnutí nevidel právnika Tibora Péchyho s maketou samopalu a modrými slúchadlami. Na súde uviedol, že keď vystupoval z auta, iba zachytil nejaký rozruch. Zároveň odmietol, že by Péchy vo vnútri reštaurácie mal na hlave slúchadlá a v rukách samopal. "Prekvapil ma článok v Novom Čase, mal som pritom podozrenie z nejakej manipulácie," povedal.
RTVS a Česká televízia News RTVS
a Česká televízia News Česká
televízia prehĺbi spoluprácu so slovenskou verejnoprávna RTVS. Generálni
riaditelia oboch spoločností dnes podpíšu memorandum, ktoré počíta so vzájomnou
výmenou pri tvorbe a produkcii audiovizuálnych a kinematografických diel,
vrátane spravodajstva, športu, hudobných a zábavných programov. ČTK to dnes povedala
hovorkyňa ČT Michaela Fričová. Dokument
vznikne v rámci stretnutí, ktorého sa na Kavčích horách zúčastňuje vedenie
šiestich verejnoprávnych televízií stredoeurópskeho regiónu. Dvojdňový schôdzka sa koná
vôbec prvýkrát. Pozvanie
generálneho riaditeľa Českej televízie Petra Dvořáka prijali vedľa šéfa
slovenského RTVS Václava Miky tiež generálny riaditeľ poľskej TVP Juliusz
Braun, generálny riaditeľ rakúskej ORF Alexander Wrabetz, zástupca generálneho
riaditeľa maďarskej MTVA Laszlo Zsolt Szabo, generálny riaditeľ slovinskej
RTVSLO Marko Filli a zástupkyňa Európskej vysielacej únie ( EBU) Ingrid Deltenrová. "Som
rád, že v regióne vznikla podobná iniciatíva a že sme toto výnimočné stretnutie
zvolali práve na pôde Kavčích hôr. Spoločných tém máme s ostatnými
verejnoprávnymi televíziami v stredoeurópskom regióne celý rad a niektoré
môžeme rozvinúť do podoby medzinárodnej spolupráce," uviedol šéf ČT
Dvořák. Príkladom
podľa neho môže byť nová metodika merania verejné hodnoty, ktorú Česká televízia
zaviedla začiatkom tohto roka. Na
základe nového memoranda bude Slovenská televízia napríklad ponúkať licencie
pre územie Slovenské republiky prednostne verejnoprávna RTVS. Tá
už dlhodobo uvádza napríklad dokumentárny cyklus Na ceste a Na ceste po Česku. RTVS
zároveň držia už licenciu k vianočnej rozprávke Šťastný smoliar alebo seriálu
Cirkus Humberto. Rokovania
medzi oboma televíziami už začala k ďalším licenciám, v súčasnej dobe napríklad
k uvedeniu seriálu Sanitka II. Slovenský
šéf pripomenul spoločné korene, ktoré obe inštitúcie majú. "Som
rád, že toto memorandum podpisujeme práve v čase 60. výročia Československej
televízie," uviedol Mika. "Česká
televízia je pre nás inšpiráciou a vzorom v mnohých oblastiach a práve na
spoločných základoch a tradíciách oboch médií chceme stavať aj v
budúcnosti," dodal generálny riaditeľ RTVS. RTVS
vznikla v roku 2011 zlúčením Slovenské televízie a rozhlasu. Tento krok mal
zabrániť ďalšiemu zadlžovaniu televízie.
Hugh Laurie, známy aj ako autor bestselleru Obchodník so smrťou (1996), získal v rokoch 2006 a 2007 za stvárnenie Gregoryho Housea dva Zlaté glóbusy, pričom až do roku 2011 si v každom nasledujúcom roku pripísal ďalšiu nomináciu. Zahral si tiež vo filmoch ako Myšiak Stuart Little (1999), Let Fénixa (2004) či Králi ulice (2008). Angličan, ktorý sa sám naučil hrať na gitaru a klavír, vydal v máji 2011 debutový bluesový album Let Them Talk. Naživo ho predstavil aj vo Viedni. S nahrávkou obsahujúcou dovedna 15 skladieb sa dostal na druhé miesto v britskom albumovom rebríčku, v USA to dotiahol na 16. priečku. Z jeho debutovej štúdiovky vyšli single You Don't Know My Mind a Winin' Boy Blues. Vo Veľkej Británii sa album Let Them Talk stal najpredávanejšou bluesovou nahrávkou roka 2011. Už 6. mája uvedie na trh ďalší album Didn't It Rain, ktorý v rámci svojho turné 23. júla predstaví vo viedenskom Konzerthause a o tri dni neskôr v pražskom Kongresovom centre. © 2013, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o
Deanna Durbin, vlastným menom Edna Mae Durbin, sa narodila 4. decembra 1921 v kanadskom Winnipegu. Vo svete filmu debutovala v roku 1936, keď sa spolu s Judy Garland ukázala v krátkometrážnom muzikáli Every Sunday. Jej prvou celovečernou snímkou bol ďalší muzikál - Tri dievčatká (1936), ktorý nominovali na Oscara v kategórii Najlepší film. Diváci ju môžu poznať i z filmov Sto mužov a jedno dievča (1937), Jej prvá láska (1939), Nemôžem nespievať (1944), Vianočná dovolenka (1944) alebo Dáma vo vlaku (1945). Jej snímky mali taký úspech, že sa povrávalo, že koncom 30. rokov zachránila Universal Studios pred krachom. Durbin spolu s hercom Mickeym Rooneym v roku 1939 udelili Academy Juvenile Award, teda miniatúrnych Oscarov, za ich "významný prínos kinematografii pre to, že na plátno priniesli ducha a zosobnenie mladosti". V roku 1947 bola najlepšie platenou ženou v Spojených štátoch amerických, no už o dva roky neskôr odišla do hereckého dôchodku. So svojím tretím manželom, režisérom Charlesom Davidom, sa následne presťahovala na francúzsky vidiek. Málokedy komunikovala s novinármi, no v roku 1958 médiám poslala list, v ktorom uviedla, že nakrúcanie filmov ju nikdy nerobilo šťastnou. "Postavy, ktoré ma nútili hrať, mali veľmi málo alebo nič spoločné so mnou," priznala herečka, ktorá má svoju hviezdu na hollywoodskom Chodníku slávy. © 2013, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o
Nový sitcom Petra Marcina Hlavne, že sa máme radi...mal minulý týždeň podiel 5,3%. Včera katastrofa pokračovala, podiel bol iba 3, 6 % a sledovalo ho iba 72 tisíc divákov starších ako 12 rokov . Zábavná relácia Nikto nie je dokonalý včera stratila opäť divákov, 15 tisíc. Reláciu sledovalo 215 tisíc divákov starších ako 12 rokov s podielom iba 11,00%
Ázijská kinematografia nie je len o kung fu alebo meditácii. Jej inú - dravšiu, živšiu a aj vášnivejšiu stránku a najmä otvorenejšiu pre publikum, ukáže aj tento rok sekcia Prísľuby z Východu, ktorá už neodmysliteľne patrí do programu Art Film Festu. Tento rok poteší filmových fanúšikov od 21. do 26. júna v Trenčíne a Trenčianskych Tepliciach. Na festivalové plátna prinesie opäť výnimočné snímky, ktoré nemožno bežne vidieť v slovenských kinách. Filmy z Japonska, Južnej Kórey, Číny, Taiwanu a Hongkongu - či už komédie, romantické filmy, trilery, gangsterky, ale aj akčné „mlátičky“ si už našli svoje pevné miesto u festivalových návštevníkov. „Diváci vítajú možnosť vidieť snímky rozprávané iným štýlom a poetikou v kontraste k známej európskej či americkej kinematografii,“ povedali zostavovatelia sekcie Prísľuby z Východu Adrián Žiška a Kristína Aschenbrennerová. „Prvý rok sme pracovali s označením „ázijská filmová kuchyňa“. Ak by sme na túto metaforu nadviazali, dá sa povedať, že nejde len o hadiu krv a ryžovú kašu, ale sú tu rôzne iné chute a treba ich ochutnať,“ dodali.
Britský denník The Sun začiatkom apríla informoval, že Gallagherovi údajne ponúkli za účinkovanie v šou plat dva milióny libier. Hudobník neskôr túto informáciu potvrdil, ponuku však aj tak odmietol. "Áno, znova ma oslovili, aby som sa stal členom poroty X Factoru. Mám pocit, že si myslia, že keď som sa vrátil z turné, tak sa nudím. Ale tak veľmi sa nebudem nudiť nikdy. Sharon Osbourne dostáva 1,5 milióna libier, čo som počul. Ak je ona hodná 1,5 milióna libier, koľko som hodný ja? Tri milióny? Tri a trištvrte? Nemám nič proti tejto šou, len jednoducho nechcem byť v televízii každú sobotu večer," uviedol starší z bratov Gallagherovcov, ktorý dostal podobnú ponuku už v roku 2011. Vtedy ju však tiež odmietol, pretože pracoval na albume svojej novej kapely Noel Gallagher's High Flying Birds. Noel Gallagher sa preslávil v skupine Oasis, ktorá debutovala v roku 1994 albumom Definitely Maybe. Po ňom nasledovali nahrávky (What's The Story) Morning Glory? (1995), Be Here Now (1997), Standing On The Shoulder Of Giants (2000), Heathen Chemistry (2002), Don't Believe The Truth (2005) a Dig Out Your Soul (2008). Činnosť skupiny však už od začiatku sprevádzali ostré a otvorené spory medzi Noelom a jeho bratom Liamom, ktoré napokon v auguste 2009 viedli k jej rozpadu. Noel si v roku 2010 založil spomínanú vlastnú kapelu Noel Gallagher's High Flying Birds, s ktorou o rok neskôr vydal eponymnú debutovú štúdiovku. Jeho brat Liam má zas skupinu Beady Eye, ktorá sa taktiež v roku 2011 prezentovala debutovým albumom Different Gear, Still Speeding. Nemecký mediálny konglomerát Bertelsmann stanovil uvádzaciu cenu akcií pri predaji svojho podielu v skupine RTL na 55,50 eur. Získať by tak mohol až 1,42 mld. eur, informovala skupina RTL v pondelok. Bertelsmann na predaj ponúka 23,2 mil. akcií RTL a opciu na predaj ďalších 2,3 mil. akcií v závislosti na záujme o ne.
Spoločnosť sa transakciou snaží získať hotovosť na financovanie svojich rastových plánov, ako aj reštrukturalizáciu svojich obchodných aktivít s cieľom naskočiť na vlak zmien na rýchlo sa meniacich trhoch. V prípade kompletného predaja by si Bertelsmann udržal v spoločnosti RTL podiel vo výške 75 %. Obchodovanie s akciami sa na burze vo Frankfurte začne v utorok 30. apríla, transakciu spravujú banky Deutsche Bank a Morgan Stanley. RTL je najväčšou mediálnou spoločnosťou v Európe, prevádzkuje spolu 53 televíznych kanálov a 28 rozhlasových staníc v desiatich krajinách. Skupina RTL už v apríli informovala, že jej materská spoločnosť plánuje predať časť svojich podielov v nej. Obe firmy sa dohodli, že po skončení obchodovania 5. mája sa minimálne tri mesiace nebudú vlastnícke pomery nijako meniť.
© 2013, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o

References: súd 
 súd 
 Súd 
 súd 
 súd 
 súd 
 súd